Waarskuwings oor donderstorms, hael uitgereikDie silhoeët van ŉ skuur tydens ŉ donderstorm. (Foto: Charlie Riedel, AP) Die Suid-Afrikaanse Weerdiens het Saterdagmiddag gewaarsku oor die moontlikheid van donderstorms in KwaZulu-Natal, die Noord- en Wes-Kaap. Hierdie donderstorms kan moontlik kitsvloede, hael en swaar donderweer tot gevolg hê. Die weerdiens voorsien dat hewige donderstorms kan ontwikkel oor die binneland van die Namakwa in die Noord-Kaap, asook die Sentraal-Karoo in die Wes-Kaap en het daarom ŉ geel vlak 2-waarskuwing vir dié gebied uitgereik. “Dit kan veroorsaak dat baie reën (10 tot 20 mm) in ŉ kort tyd val, wat tot kitsvloede kan lei. Groot haelkorrels van 2 tot 3 cm in deursnee, asook sterk rukwinde van 50 tot 70 km/h word ook verwag,” sê die weerdiens in sy verklaring. Die waarskuwing geld van 12:00 tot 20:00 Saterdag. Yellow level 2 warning: Thunderstorms: N and W Cape: 16 October 2022 pic.twitter.com/bd3yqatseD — SA Weather Service (@SAWeatherServic) October 15, 2022 In KwaZulu-Natal sê die weerdiens hy verwag donderstorms in die noordwestelike dele, wat waarskynlik gepaard sal gaan met verwoestende winde, uitermatige donderweer en swaar reënneerslae. “Plaaslike oorstromings en skade aan infrastruktuur is moontlik.” Die weerdiens het daarom ŉ geel vlak 2-waarskuwing uitgereik, wat van 14:00 tot 23:00 Saterdag geld. Dié provinsie sukkel nog om op die been te kom ná verwoestende vloede in April vanjaar, wat tot groot skade aan infrastruktuur asook lewensverlies gelei het. Yellow level 2 warning: Thunderstorms: N and W Cape: 16 October 2022 pic.twitter.com/bd3yqatseD — SA Weather Service (@SAWeatherServic) October 15, 2022